Nomvethe skulle have været tilbage på AaBs træningsanlæg i fredags, men politiets efterforskning af indbruddet betød, at han blev forsinket i tre dage og først i dag, tirsdag, genoptog træningen med sine holdkammerater efter ferien. Indbruddet skete, mens Nomvethe og hans familie var til stede i huset, men i følge AaBs sportsdirektør Lynge Jakobsen, var der ikke fare på færde, og ingen kom noget til. Nomvethe ringede straks til AaB og informerede klubben om situationen og sin forsinkelse.

Opsummering:
AaB Fodbolds sydafrikanske landsholdsspiller Siyabonga Nomvethe måtte udsætte sin tur tilbage til Aalborg, efter han i sidste uge havde indbrud i sit hus i Sydafrika. Det oplyser P4 Nordjylland.